|  |
| --- |
| Egmontas Bžeskas |
|  |
| Biografija |
| Pilnas vardas | Egmontas Bžeskas |
| Gimė | 1974 m. sausio 4 d. (49 metai) |
| Kilmė | Lietuva Lietuva |
| Žanrai | pop |
| Veikla | dailininkas, muzikos ir TV prodiuseris, dainininkas, TV laidų vedėjas |
| Aktyvumo metai | 1996 - 2009 |
| Įrašų kompanija | Supermuzika |
| Susijusi veikla | Naujieji LietuviaiTipo grupė69 DangujeŠokoLedasMilannoMexicanoLTVTV3 |

**Egmontas Bžeskas** (g. 1974 m. sausio 4 d. Kaune) – Lietuvos muzikos prodiuseris, dailininkas, grupės „Tipo grupė" narys, TV laidų vedėjas.

Biografija
----------

Tėvai – Marija ir Edvaldas Bžeskai.

1992 m. baigė Kauno dailės mokyklą. 1992–1998 m. studijavo Vilniaus dailės akademijos grafikos katedroje ir įgijo magistro laipsnį. Nuo 1999 m. Tarptautinio grafikos meno centro „Grafiken Hus" Švedijoje narys. Surengė daugybę personalinių parodų: Lietuvoje, Švedijoje, Belgijoje ir grupinių: Lietuvoje, Čekijoje, Estijoje, Prancūzijoje, Rusijoje, Vokietijoje, Japonijoje ir kt..

Išsiskyręs, gyvena Vilniaus rajone.

pirma žmona
draugė
draugė

pildykit

Muzikinė veikla
---------------

2003 m. kartu su dar 14 žmonių, įkūrė grupę „Naujieji lietuviai" (arba NL). Labiausiai išgarsėjo dainomis „Afigenai" ir „Pasitūsinam". 2006 m. išleido 2 albumus: „001" ir „002". Grupė iširo 2007 m.

2007 m. kartu su U. Kiguoliu, įkūrė prodiuserinę kompaniją „Supermuzika", prodiusavo tokias muzikines grupes bei atlikėjus kaip „69 Danguje", „ŠokoLedas", Milanno, „Mexicano".

Nuo 2007 m. muzikinės grupės „Tipo grupė", kuri susikūrė iširus „NL", narys. 2009 m. išleistas albumas „Tipo".

Kita veikla
-----------

Taip pat yra žinomas kaip televizijos laidų prodiuseris, reklamos ir dizaino kūrybos vadovas. Dalyvavo TV laidose: TV6 – „Mergišiai", LNK – „Pirmas kartas su žvaigžde" ir kt. Vedė LRT laidą – tarptautinį menų čempionatą „Art-o-thlon" (programos „Vilnius – Europos kultūros sostinė 2009" renginys), buvo TV3 laidos „Rožių kerai" komisijos narys.

Apdovanojimai
-------------

Nepilnas asmeninių ir kartu su grupėmis gautų apdovanojimų sąrašas.

* 1998 m. – agentūros „Factum" įtrauktas į Lietuvos rekordų knygą už didžiausią grafikos kūrinį „Labirintas", apdovanotas diplomu
* 2005 m. – TV1 apdovanojimas už Populiariausią metų dainą („Naujieji Lietuviai" – „Afigenai")
* 2006 m. – „Pravdos" apdovanojimas už Populiariausią metų frazę („Naujieji Lietuviai" – „Afigenai")
* 2007 m. – 2 auksinių ir 1 platininio albumo apdovanojimas (kartu su grupe „Naujieji Lietuviai")
* 2007 m. – žurnalo „Klubas" bei portalo „Delfi" skaitytojų „Vakarėlių liūtas" titulas (1-oji vieta)
* 2008 m. – „Alfa geriausiųjų" apdovanojimas „Metų proveržis" („Tipo grupė")
* 2009 m. – TV6 laidos „Mados reidas" žiūrovų Stilingiausio metų žmogaus apdovanojimas

Šaltiniai
---------

1. ↑  www.barotigalerija.lt Baroti galerija - Egmontas Bžeskas Archyvuota kopija 2008-12-15 iš Wayback Machine projekto.
2. ↑  www.alfa.lt Bžeskas pristatė naują LTV laidą apie meną „Art-o-thlon"
3. ↑  www.alfa.lt Moteris „Rožių keruose" vertins Bžeskas, Krivickas, Grigaitis ir dar šeši garsūs vyrai
4. ↑  www.zynios.lt Alfa geriausieji: Tipo grupė Archyvuota kopija 2009-08-22 iš Wayback Machine projekto.
5. ↑  www.15min.lt „Mados reidas" - stilingiausi Krysko ir Bžeskas

Nuorodos
--------

* Grupės „Naujieji Lietuviai" YouTube puslapis